[OMMISSIONEN FOR DE EUROPÆISKE FÆLLESSKABER 
KOM(95) 23 endelig udg. 
Bruxelles, den 08.02.1995 
BEKÆMPELSE AF SVIG 
Arbejdsprogrammet for 1995 
(forelagt af Kommissionen) 
BEKÆMPELSE AF SVIG 
Arbejdsprogrammet for 1995 
Indledning 
Kommissionen udarbejdede i 1994 en strategi til bekæmpelse af svig, hvori der fokuseres på fire 
hovedområder: 
Øget tilstedeværelse i "marken" og øget støtte til den operationelle indsats 
Styrkelse af partnerskabet mellem Kommissionen og medlemsstaterne, herunder forbedret 
udnyttelse af "efterretningstjenesten" 
Forbedring af EU-retsgrundlaget for de forskellige aktivitetsområder 
Forbedring af overensstemmelsen mellem de nationale lovgivninger. 
Denne strategi vil danne grundlaget for gennemførelsen af konkrete foranstaltninger. 
Dette er baggrunden for arbejdsprogrammerne for både 1994 og 1995. Ved udformningen af 
konkrete foranstaltninger tages der i arbejdsprogrammet hensyn til, at bedrageribekæmpelse er en 
permanent opgave, og at fremskridt kun vil kunne opnås lidt efter lidt. Forbedringen af de 
lovgivningsmæssige rammer - på fællesskabsplan såvel som på nationalt plan - kræver et 
samarbejde mellem flere institutioner og giver undertiden anledning til vanskelige juridiske 
problemer. Dette arbejde tager derfor en vis tid. 
Arbejdsprogrammet for 1995 er udformet, så det opfylder følgende tre krav: 
kontinuitet 
sammenhæng 
komplementaritet. 
Da arbejdsprogrammet for 1994 først blev vedtaget i slutningen af marts 1994, var der i 1994 ikke 
tid nok til at gennemføre alle de nye initiativer. Det igangsatte arbejde vil blive videreført i 1995. 
Kommissionen tog i 1994 en række nye initiativer med henblik på bl.a. at forbedre datastrømmen 
(Kommissionens forordninger 1681/94 og 1831/94 om meddelelser vedrørende strukturfondene og 
Samhørighedsfonden, frikaldsnumre) og databehandlinger (databaserne IRENE og PRE-IRENE). 
For at skabe større sammenhæng skal der nu ske en systematisk udnyttelse af de foreliggende 
oplysninger. I forordning 3122/94 har Kommissionen opstillet kriterier for risikoanalyser. Denne 
fremgangsmåde skal videreudvikles og anvendes også inden for andre sektorer. Oprettelsen af "task 
forces" på følsomme områder skulle muliggøre en bedre information af de kompetente 
myndigheder og et snævrere samarbejde. 
Bedrageribekæmpelsesstrategien fastlægger således en ramme for arbejdet på længere sigt, og det 
vil være nødvendigt hen ad vejen at supplere navnlig retsreglerne på området. Kommissionen har 
fremsat en række vigtige forslag, som Rådet endnu ikke har vedtaget (bl.a. forslaget om 
administrative og strafferetlige sanktioner, "sortlisten" og ændring af forordning 1468/81). Der vil 
blive fremsat yderligere forslag til styrkelse heraf. Nogle af de områder, der vil blive fokuseret på 
i 1995, er fællesskabsforsendelse og præferenceordningerne. 
Skal bekæmpelsen af svig til skade for Fællesskabet være effektiv, må den baseres på et snævert 
samarbejde mellem medlemsstaternes forvaltninger indbyrdes og mellem disse og Kommissionen. 
For at fremme et sådant samarbejde under overholdelse af EF-traktatens artikel 209A nedsatte 
Kommissionen i 1994 et horisontalt Rådgivende Koordineringsudvalg for Bekæmpelse af Svig. 
Udvalget spiller en vigtig rolle ved udviklingen af bedrageribekæmpelsesstrategien og ved 
iværksættelsen f konkrete foranstaltninger. Det er i dette forum det årlige arbejdsprogram 
udarbejdes, og det er her prioriteterne fastlægges og iværksættelsen af de konkrete foranstaltninger 
forberedes. 
Arbejdsprogrammet for 1995 er det første, der er blevet til på grundlag af et sådant snævert 
samarbejde. Ligesom i 1994 vil Kommissionen på grundlag af arbejdsprogrammet udarbejde 
detaljerede beskrivelser af de enkelte foranstaltninger. Sådanne beskrivelser vil give udvalget 
mulighed for en indgående drøftelse. 
I. Øget tilstedeværelse "i marken" og øget støtte til den operationelle indsats med særlig 
vægt på risikosektorerne 
1. Øget tilstedeværelse "i marken" 
1.1. Der skal oprettes "task forces" på følsomme områder, hvor der på grund af 
bedrageriets komplekse karakter eller dets tværnationale eller internationale aspekter 
kræves en særlig indsats på fællesskabsplan. Det vil i den forbindelse være 
nødvendigt med en bedre centralisering af oplysningerne om en bestemt sektor med 
udspecificering af både indtægter og udgifter. De oplysninger, der således indsamles 
af "task force'erne", vil blive analyseret og anvendt som grundlag for målrettede 
undersøgelser "i marken", der gennemføres af medlemsstaternes kompetente 
myndigheder, eventuelt bistået af Kommissionens tjenestegrene. Disse samordner 
foranstaltningerne og tilrettelægger om nødvendigt kontrollen i de enkelte lande. 
Kommissionen agter at videreføre de i 1994 påbegyndte foranstaltninger vedrørende 
cigaretindustrien og mejerisektoren samt programmet til bekæmpelse af svig på 
tekstilområdet (TAFI), og den vil i 1995 oprette lignende "task forces" på 
områderne olivenolie og oksekød. 
1.2. Som led i den partnerskabsordning, der er fastsat i bedrageribekæmpelses-strategien, 
har Kommissionen måttet intensivere sine målrettede kontrolbesøg i samarbejde 
med medlemsstaterne. Den har her draget nytte af den operationelle styrkelse af den 
centrale struktur, der fandt sted i 1994. Denne foranstaltning, der har til formål at 
opnå de bedst mulige resultater i marken sammen med medlemsstaterne, vil blive 
prioriteret højt i 1995. 
1.3. Videreførelse af fase 1 (systemspecifikation) med henblik på indførelse af edb i alle 
kontorer, der er involveret i forsendelsesproceduren, så man på nærmere hold kan 
følge de af ordningen omfattede varebevægelser. 
1.4. Iværksættelse af den sanktionsbestemmelse, der er indført i den generelle 
præferenceordning over for udviklingslandene, og som finder anvendelse, når 
modtagerne overtræder visse af ordningens grundprincipper. 
2. Støtte til den operationelle indsats. 
2.1. Gennem udbygning af lovgivningen: 
Retsforskrifterne skal suppleres og styrkes for at forbedre grundlaget for den 
operationelle indsats i marken. De nærmere enkeltheder er beskrevet under punkt III 
nedenfor. 
2.2. Gennem foranstaltninger, der på politisk plan skal gøre opmærksom på risikoen for 
svig (meddelelse fra Kommissionen) på følgende områder: 
- forsendelsesordningen (kontakt med erhvervslivet, oprettelse af database) 
- præferenceordningerne (det gælder både importørerne, som er ansvarlige for 
betaling af de pågældende afgifter, og tredjelandene, der skal overholde de 
betingelser, der er forudsætningen for, at de kan være omfattet af den generelle 
præferenceordning). 
3. Koncentration om risikosektorerne 
3.1. Gennem analyse af oplysninger: 
Indsatsen i praksis vil tage udgangspunkt i resultaterne af de analyser, bl.a. 
risikoanalyser, som Kommissionen vil gennemføre i tæt samarbejde med 
medlemsstaterne. 
3.1.1. Analyser på grundlag af medlemsstaternes meddelelser: 
- strukturforanstaltninger: på grundlag af de første meddelelser i henhold til 
forordning nr. 1681/941 og 1831/942 om medlemsstaternes meddelelse af tilfælde 
af svig og uregelmæssigheder inden for strukturfondene og Samhørighedsfonden; 
- egne indtægter: på grundlag af meddelelserne i henhold til forordning 
nr. 1552/89 om anvendelsen af ordningen med egne indtægter3, hvis 
bestemmelser om meddelelse af uregelmæssigheder bør ændres. Af denne grund 
er der i forslaget til Rådets forordning om ændring af Rådets forordning 
nr. 1552/89 i artikel 6 medtaget et antal bestemmelser, der har til formål at 
forbedre Kommissionens administrative og regnskabsmæssige kontrol; 
- udgifterne inden for Den Europæiske Udviklings- og Garantifond for 
Landbruget, Garantisektionen: på grundlag af meddelelserne i henhold til 
forordning nr. 595/91 om uregelmæssigheder og inddrivelse af beløb, der 
uberettiget er udbetalt i forbindelse med finansieringen af den fælles 
landbrugspolitik4; 
- told- og landbrugsområdet: på grundlag af meddelelserne i henhold til 
forordning nr. 1468/81 om gensidig bistand på told- og landbrugsområdet5. 
3.1.2. Analyser på grundlag af en nøjere sammenholdelse fra Kommissionens side af 
registrene over modtagere af støtte og bistand, for så vidt angår aftaler og 
kontrakter, der forvaltes af de forskellige GD'er, som direkte afholder udgifterne. 
1 EFTnr. L 178 af 12.7.1994 
2 EFTnr. L 191 af 27.7.1994 
3 EFTnr. L 155 af 7.6.1989 
4 EFTnr. L 67 af 14.3.1991 
5 EFTnr. L 144 af 2.6.1981 
3.2 Gennem udnyttelse af undersøgelsesresultater: 
- Kontrollen skal forbedres ved en bedre ajourføring af IRENE-basen; 
- Der skal udvikles et målrettet, selektivt kontrolsystem på grundlag af de mest 
relevante finansielle elementer; 
- Medlemsstaternes ansvar med hensyn til inddrivelse i forbindelse med de 
traditionelle egne indtægter skal præciseres, specielt hvor flere medlemsstater c 
involveret; 
Inden for landbrugsområdet, bl.a. gennem indførelse af en procedure af den 
type, der eksisterer for de egne indtægters vedkommende (føring af et særskilt 
regnskab for beløb, der skal tilbagebetales, men som endnu ikke er inddrevet); 
Der skal fremsættes forslag for at sikre, at nationale bestemmelser vedrørende 
den frist, inden for hvilken en opkrævningsforanstaltning kan gennemføres, ikke 
forhindrer eller komplicerer opkrævningen af EU-midler. 
II. Styrkelse af partnerskabet mellem Kommissionen og medlemsstaternes forvaltningen 
udvikling af informationsnet og forbedret udnyttelse af "efterretningstjenesten" 
1. Styrkelse af partnerskabet mellem Kommissionen og medlemsstaterne: 
- Bedre information og organisation, i samråd med og efter anmodning fra 
medlemsstaterne, af specifikke uddannelsesforanstaltninger for medlemsstaternes 
embedsmænd; 
Forelæggelse for og benyttelse af Det Rådgivende Udvalg, bl.a. i forbindelse 
med forberedelse af Rådets drøftelser og alle andre punkter vedrørende 
beskyttelse af Fællesskabets finansielle interesser; 
- Faglig bistand, etablering af et permanent instrument for finansiel bistand til de 
tjenestegrene, der er specialiseret i bekæmpelse af svig i medlemsstaterne. 
2. Udvikling af informationsnet: 
- Evaluering af de første resultater af frikaldslinjen; 
- Etablering af en ordning for honorering af informatorer i en indledende periode 
på et år; 
- Fastlæggelse af metoderne til anvendelse af Rådets forordning om de 
foranstaltninger, der skal træffes over for visse begunstigede i forbindelse med 
transaktioner, der finansieres over EUGFL's garantisektion6 ("sortlister" over 
økonomiske aktører, der har begået svig, eller som mistænkes herfor); 
- Fortsat udvikling af toldinformationssystemet, der muliggør en hurtig og direkte 
udveksling af oplysninger via et EU-net; 
- Etablering af en database (SID - Système d'Information Douanière), når 
retsgrundlaget er vedtaget gennem den nye forordning om gensidig bistand. 
3. Bedre udnyttelse af "efterretningstjenesten" 
- Øget anvendelse af risikoanalyse, i både medlemsstaterne og Kommissionen; 
- Opfølgning af tilfældene af svig og hurtigere inddrivelse af EU-midlerne 
gennem anvendelse af databasen IRENE. 
III. Forbedring af EU-retsgrundlaget for de forskellige aktivitetsområder 
1. Kommissionen vil aktivt bidrage til, at Rådet snarest muligt kan vedtage forslaget 
til forordning om beskyttelse af Fællesskabets finansielle interesser. I denne 
forbindelse vil Kommissionen på grundlag af forordningsforslaget, som indeholder 
generelle bestemmelser vedrørende kontrol og sanktioner: 
- undersøge muligheden for at udvide ordningen med administrative sanktioner til 
at omfatte alle budgetområder, navnlig når det gælder strukturfondene; 
Forventes godkendt efter afgivelsen af Europa-Parlamentets udtalelse, idet forslaget 
til forordning har fået Rådets samtykke. 
- undersøge mulighederne for at opnå et højere kontrolniveau i Fællesskabet ved 
ligeledes at øge kontrolmekanismerne inden for de forskellige budgetområder; 
- prioritere en ændring af forordning 1552/89 og en ajourføring af Rådets 
forordning nr. 165/747 om de af Kommissionen befuldmægtigede kontrollørers 
beføjelser med hensyn til egne indtægter; 
2. Kommissionen vil give absolut forrang til vedtagelsen af det forslag til forordning8, 
som skal erstatte Rådets forordning 1468/81, der i øjeblikket er grundlaget for 
procedurerne for gensidig bistand på told- og landbrugsområdet 
3. Kommissionen vil foreslå en udbygning af retsforskrifterne vedrørende forsendelse 
og samhandel med tredjelande: 
- Forbedring af forsendelsesordningen (herunder en forhøj else af garantiordningen 
til et realistisk niveau); 
- Skærpelse af forordning nr. 3665/87 om eksportrestitutioner for landbrugsvarer9, 
for så vidt angår varer, der er eksporteret med restitutioner, og som genindføres 
efter at have opnået oprindelse i et tredjeland, som giver dem ret til delvis eller 
fuldstændig fritagelse for importafgifter; 
- Udarbejdelse af gennemførelsesbestemmelser som følge af de ændringer af 
Rådets forordning nr. 4045/89 om den kontrol, der skal foretages af 
medlemsstaterne på landbrugsområdet10, der er foretaget ved forordning 
nr. 3094/9411; 
7 EFTnr. L 20 af 24.1.1974 
8 EFT nr. C 262 af 28.9.1993, s. 8 og EFT nr. C 80 af 17.3.1994, s. 12 
9 EFTnr. C 351 af 14.12.1987 
10 EFTnr. L 388 af 30.12.1989 
11 EFTnr. L 328 af 12.12.1994 
8 
- Indførelse af bestemmelser vedrørende gensidig bistand og administrativt 
samarbejde i aftalerne med tredjelande; 
- Skærpelse af klausulerne om bedrageribekæmpelse i aftalerne med tredjelande, 
når der er tale om præferencetold eller kvantitative restriktioner. 
4. Kommissionen vil undersøge mulighederne for at foreslå et juridisk instrument, der 
gør det muligt at udvide samarbejdet omkring bekæmpelse af økonomisk 
kriminalitet, for at opnå en forbedret koordinering på EU-plan af alle de aktiviteter, 
der går forud for indledningen af retslige procedurer. 
5. Kommissionen vil undersøge mulighederne for at den såkaldte "ex ante"-evaluering 
af nye bestemmelsers kontrollerbarhed kan skærpes og udbygges til at omfatte 
samtlige finansielle områder. 
Den vil foretage en "ex post"-evaluering af forordningerne ud fra et synspunkt om 
forenkling og reglernes følsomhed i forhold til bedrageri. 
IV. Forbedring af overensstemmelsen mellem de nationale lovgivninger 
1. I henhold til Rådets (retlige og indre anliggender) resolution af december 1994 og 
til konklusionerne fra Det Europæiske Råds møde i Essen skulle der inden udløbet 
af perioden for det franske formandskab bl.a. foreligge et juridisk instrument 
vedrørende den strafferetlige beskyttelse af Fællesskabets finansielle interesser. 
Kommissionen har til hensigt at samarbejde for at opnå et resultat inden for den 
givne frist. Den vil derfor i forbindelse med de igangværende forhandlinger yde sit 
bidrag til at opnå en tilnærmelse mellem medlemsstaternes strafferetlige 
bestemmelser. Beskyttelsen af Fællesskabets finansielle interesser bør være 
tilstrækkelig ensartet og effektiv til, at Fællesskabet kan imødegå udfordringen fra 
de eksisterende netværk for international økonomisk kriminalitet. 
I overensstemmelse med konklusionerne fra Rådets samling (økonomi- og 
finansministrene) den 16. januar vil Kommissionen udarbejde en oversigt over 
medlemsstaternes anvendelse af artikel 209 A i traktaten om Den Europæiske 
Union. Til dette formål vil den basere sig på de nationale rapporter, som Det 
Europæiske Råd anmodede om på sit møde i Essen. 
10 
ISSN 0254-1459 
KOM(95) 23 endelig udg. 
DOKUMENTER 
DA 01 
Katalognummer : CB-CO-95-040-DA-C 
ISBN 92-77-85357-3 
Kontoret for De Europæiske Fællesskabers Officielle Publikationer 
L-2985 Luxembourg